Document ID: 31996D1254

ΑΠΟΦΑΣΗ αριθ. 1254/96/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 5ης Ιουνίου 1996 για καθορισμό συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129 Δ, πρώτο εδάφιο,
την πρόταση της Επιτροπής (1),
τη γνώμη της Οικονομικής και Κοινωνικής Επιτροπής (2),
τη γνώμη της Επιτροπής των Περιφερειών (3),
Αποφασίζοντας με τη διαδικασία του άρθρου 189 Β της συνθήκης (4), αφού έλαβαν υπόψη το κοινό σχέδιο που εγκρίθηκε στις 4 Απριλίου 1996 από την επιτροπή συνδιαλλαγής,
Εκτιμώντας:
(1) ότι η ενέργεια, εξ αιτίας των χαρακτηριστικών της πρέπει να παράγεται, να διανέμεται και να χρησιμοποιείται κατά τον πλέον ορθολογικό τρόπο με προοπτική μιας βιώσιμης ανάπτυξης και δεν πρέπει να παρεμποδίζει ή να καθυστερεί καθ' οιονδήποτε τρόπο την ικανότητα αξιοποίησης των ανανεώσιμων ενεργειακών πόρων στις σχετικές περιοχές 7
(2) ότι η δημιουργία και η ανάπτυξη διευρωπαϊκών δικτύων στον τομέα της ενέργειας συμβάλλουν στην επίτευξη σημαντικών κοινοτικών στόχων, όπως η υλοποίηση της εσωτερικής αγοράς και η ενίσχυση της οικονομικής και κοινωνικής συνοχής 7
(3) ότι η δημιουργία και η ανάπτυξη, στο σύνολο του κοινοτικού εδάφους, διευρωπαϊκών δικτύων στον τομέα της ενέργειας έχουν επίσης ως ειδικούς στόχους την αύξηση της αξιοπιστίας και της ασφάλειας του ενεργειακού εφοδιασμού της Κοινότητας καθώς και τη διασφάλιση της ισόρροπης λειτουργίας της εσωτερικής αγοράς στον τομέα της ενέργειας και τη βελτίωση της ανταγωνιστικότητας της Κοινότητας 7
(4) ότι πρέπει να καταβληθούν προσπάθειες, όσον αφορά το σχεδιασμό, την ανάπτυξη και την κατασκευή των ζεύξεων που λείπουν ακόμη από τα διευρωπαϊκά δίκτυα για τη μεταφορά ενεργειακών προϊόντων, προκειμένου να εξασφαλισθεί ότι οι ζεύξεις αυτές θα είναι όσο το δυνατόν μικρότερων διαστάσεων και στην καταλληλότερη τοποθεσία, λαμβανομένων υπόψη των οικονομικών και περιβαλλοντικών παραγόντων 7
(5) ότι, για να υπάρξει συμβολή στην επίτευξη των στόχων αυτών, πρέπει να επιταχυνθεί η ανάπτυξη των διασυνδέσεων των δικτύων μεταφοράς ηλεκτρικής ενέργειας και φυσικού αερίου στην Κοινότητα, ιδιαίτερα στις ζώνες όπου απαιτείται ενίσχυση των δικτύων ή στις περιφέρειες που είναι ακόμη απομονωμένες, καθώς και με τις τρίτες χώρες της Ευρώπης και της λεκάνης της Μεσογείου 7
(6) ότι η ολοκλήρωση της εσωτερικής αγοράς στον τομέα της ενέργειας απαιτεί την ένταξη των πρωτοβουλιών στο πλαίσιο μιας συνολικής ενεργειακής στρατηγικής η οποία όχι μόνο θα προσδιορίζει τα κυριότερα κριτήρια και στόχους της Κοινότητας στον τομέα αυτόν, αλλά και θα ορίζει ειδικότερα τους όρους της ελευθέρωσης της αγοράς των ενεργειακών προϊόντων 7
(7) ότι η διασύνδεση των δικτύων ηλεκτρικής ενέργειας και φυσικού αερίου με τις τρίτες χώρες που έχουν υπογράψει τη συνθήκη για τον ευρωπαϊκό χάρτη ενέργειας (5) πρέπει να πραγματοποιηθεί σύμφωνα με την προαναφερόμενη συνθήκη 7
(8) ότι είναι ανάγκη να αναληφθεί κοινοτική δράση προσανατολισμού για διευρωπαϊκά δίκτυα ενέργειας, τηρουμένης της αρχής της επικουρικότητας 7
(9) ότι, για την ανάπτυξη των εν λόγω δικτύων σε κοινοτική κλίμακα, είναι αναγκαίο να προσδιορισθούν τα σχέδια κοινού ενδιαφέροντος και να διαμορφωθεί ευνοϊκότερο πλαίσιο για την υλοποίηση και τη διαλειτουργικότητα των δικτύων αυτών 7
(10) ότι τα σχέδια κοινού ενδιαφέροντος πρέπει να ανταποκρίνονται στους προαναφερόμενους στόχους και να εντάσσονται στο πλαίσιο των εν λόγω προτεραιοτήτων 7 ότι θα πρέπει να λαμβάνονται υπόψη μόνο τα σχέδια που παρουσιάζουν εν δυνάμει οικονομική βιωσιμότητα, λαμβανομένων υπόψη των οικονομικών, κοινωνικών και τεχνικών παραγόντων 7 ότι, στο πλαίσιο αυτό, η έννοια της βιωσιμότητας περιλαμβάνει, πέραν της οικονομικής αποδοτικότητας των σχεδίων, και άλλα στοιχεία, όπως η αξιοπιστία και η ασφάλεια του ενεργειακού εφοδιασμού, η ενίσχυση της οικονομικής και κοινωνικής συνοχής και η προστασία του περιβάλλοντος στην Κοινότητα 7
(11) ότι για τα περισσότερα των σχεδίων στον ενεργειακό τομέα χρησιμοποιούνται και θα εξακολουθήσουν να χρησιμοποιούνται ιδιωτικά κεφάλαια 7 ότι, κατά τον προσδιορισμό των σχεδίων κοινού ενδιαφέροντος, θα πρέπει να λαμβάνεται όλως ιδιαιτέρως υπόψη η ανάγκη να αποφευχθούν στρεβλώσεις του ανταγωνισμού 7
(12) ότι οι προσανατολισμοί που προσδιορίζουν σχέδιο κοινού ενδιαφέροντος σύμφωνα με το άρθρο 129 Γ παράγραφος 1 πρώτη περίπτωση της συνθήκης καθορίζονται σύμφωνα με τις διατάξεις του άρθρου 129 Δ πρώτο και δεύτερο εδάφιο 7
(13) ότι τα σχέδια κοινού ενδιαφέροντος πρέπει να προσδιορισθούν με περιγραφή η οποία να είναι επαρκώς ακριβής 7 ότι, επομένως, ένας κατάλογος και η περιγραφή των σχεδίων αυτών, όπως εμφαίνεται στο παράρτημα, αποτελούν τον καταλληλότερο τρόπο για τον προσδιορισμό τους σύμφωνα με το άρθρο 129 Γ της συνθήκης 7
(14) ότι η διαδικασία που προβλέπεται στο άρθρο 129 Δ πρώτο και δεύτερο εδάφιο, εφαρμόζεται επίσης σε περίπτωση επέκτασης ή περιορισμού του καταλόγου των σχεδίων 7
(15) ότι εναπόκειται στην Επιτροπή να καθορίσει τις εξειδικεύσεις των σχεδίων αυτών, οι οποίες δεν θίγουν τη διευρωπαϊκή τους διάσταση 7
(16) ότι η Επιτροπή πρέπει να εξασφαλίσει την ενημερότητα των σχεδίων χωρίς η ενημερότητα αυτή να μπορεί να επηρεάσει την ταυτότητα ενός σχεδίου στη διευρωπαϊκή του διάσταση 7
(17) ότι η Επιτροπή πρέπει να επικουρείται από μία επιτροπή 7
(18) ότι, στις 20 Δεκεμβρίου 1994, συνήφθη modus vivendi μεταξύ του Ευρωπαϊκού Κοινοβουλίου, του Συμβουλίου και της Επιτροπής για τα εκτελεστικά μέτρα των πράξεων που θα ισχύουν για όσες πράξεις εκδίδονται σύμφωνα με τη διαδικασία του άρθρου 189 Β της συνθήκης (6),
ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Αντικείμενο
Η παρούσα απόφαση ορίζει τη φύση και την εμβέλεια της κοινοτικής δράσης προσανατολισμού στον τομέα των διευρωπαϊκών δικτύων ενέργειας. Καθορίζει σύνολο προσανατολισμών οι οποίοι καλύπτουν τους στόχους, τις προτεραιότητες, καθώς και τις γενικές γραμμές των δράσεων της Κοινότητας στον τομέα των διευρωπαϊκών δικτύων ενέργειας. Οι προσανατολισμοί αυτοί προσδιορίζουν σχέδια κοινού ενδιαφέροντος στα διευρωπαϊκά δίκτυα ηλεκτρικής ενέργειας και φυσικού αερίου.
Άρθρο 2
Πεδίο εφαρμογής
Η παρούσα απόφαση εφαρμόζεται:
1. όσον αφορά τα δίκτυα ηλεκτρικής ενέργειας για:
- όλες τις γραμμές υψηλής τάσης, εκτός από τις γραμμές των δικτύων διανομής, και τις υποβρύχιες συνδέσεις, εφόσον τα έργα αυτά χρησιμοποιούνται για διαπεριφερειακές ή διεθνείς διαβιβάσεις ενέργειας 7
- κάθε εξοπλισμό ή εγκατάσταση που είναι απαραίτητοι για την ορθή λειτουργία του εν λόγω συστήματος, συμπεριλαμβανομένων των συστημάτων προστασίας, ελέγχου και ρύθμισης 7
2. όσον αφορά τα δίκτυα φυσικού αερίου για:
- τους αεριαγωγούς υψηλής πίεσης, εκτός από τους αεριαγωγούς των δικτύων διανομής, οι οποίοι επιτρέπουν τον εφοδιασμό των περιοχών της Κοινότητας από εσωτερικές ή εξωτερικές πηγές 7
- τους υπόγειους χώρους αποθήκευσης που είναι συνδεδεμένοι με τους προαναφερομένους αεριαγωγούς υψηλής πίεσης 7
- τους τερματικούς σταθμούς παραλαβής, αποθήκευσης και επαναεριοποίησης του υγροποιημένου φυσικού αερίου (GNL), καθώς και τα πλοία μεταφοράς υγροποιημένου αερίου, ανάλογα με το δυναμικό για τροφοδότηση 7
- κάθε εξοπλισμό ή εγκατάσταση που είναι απαραίτητοι για την ορθή λειτουργία του εν λόγω συστήματος, συμπεριλαμβανομένων των συστημάτων προστασίας, ελέγχου και ρύθμισης.
Άρθρο 3
Στόχοι
Η Κοινότητα ευνοεί τη διασύνδεση, τη διαλειτουργικότητα και την ανάπτυξη των διευρωπαϊκών δικτύων ενέργειας, καθώς και την πρόσβαση στα δίκτυα αυτά, σύμφωνα με το ισχύον κοινοτικό δίκαιο, προκειμένου:
- να καταστεί δυνατή η αποτελεσματική εφαρμογή της εσωτερικής αγοράς εν γένει και της εσωτερικής αγοράς στον τομέα της ενέργειας ειδικότερα, με ενθάρρυνση της ορθολογικής παραγωγής, διανομής και χρήσης των ενεργειακών πόρων καθώς και της αξιοποίησης των ανανεώσιμων πηγών, με σκοπό τη μείωση του κόστους της ενέργειας για τους καταναλωτές και την αύξηση της ανταγωνιστικότητας της ευρωπαϊκής οικονομίας 7
- να διευκολυνθεί η ανάπτυξη και ο απεγκλωβισμός των λιγότερο ευνοημένων περιοχών της και, ως εκ τούτου, να υπάρξει συμβολή στην ενίσχυση της οικονομικής και κοινωνικής συνοχής 7
- να ενισχυθεί η ασφάλεια του ενεργειακού εφοδιασμού μέσω, μεταξύ άλλων, της εμβάθυνσης των σχέσεων με τις τρίτες χώρες στον τομέα της ενέργειας, προς το αμοιβαίο συμφέρον τους, ιδίως στο πλαίσιο της συνθήκης για τον Ευρωπαϊκό Χάρτη Ενέργειας καθώς και των συμφωνιών συνεργασίας που έχει συνάψει η Κοινότητα.
Άρθρο 4
Προτεραιότητες
Οι προτεραιότητες της κοινοτικής δράσης στον τομέα των διευρωπαϊκών δικτύων ενέργειας είναι οι ακόλουθες:
1. Για τα δίκτυα ηλεκτρικής ενέργειας:
- η σύνδεση των απομονωμένων δικτύων μεταφοράς ηλεκτρικής ενέργειας με τα διασυνδεδεμένα ευρωπαϊκά δίκτυα (α) 7
- η ανάπτυξη των διασυνδέσεων μεταξύ των κρατών μελών (β) καθώς και των εσωτερικών συνδέσεων, στο βαθμό που τούτο είναι αναγκαίο για την αξιοποίηση των διασυνδέσεων αυτών (γ) 7
- η ανάπτυξη των διασυνδέσεων με τις τρίτες χώρες της Ευρώπης και της λεκάνης της Μεσογείου οι οποίες συμβάλλουν στη βελτίωση της αξιοπιστίας και της ασφάλειας των ηλεκτρικών δικτύων της Κοινότητας ή στον εφοδιασμό της με ηλεκτρική ενέργεια (δ) 7
2. Για τα δίκτυα φυσικού αερίου:
- η εισαγωγή φυσικού αερίου σε νέες περιοχές (ε) 7
- η σύνδεση των απομονωμένων δικτύων μεταφοράς φυσικού αερίου με τα διασυνδεδεμένα ευρωπαϊκά δίκτυα, συμπεριλαμβανομένων των αναγκαίων για το σκοπό αυτό ενισχύσεων των υφισταμένων δικτύων, καθώς και η σύνδεση των χωριστών δικτύων φυσικού αερίου (στ) 7
- η αύξηση της δυναμικότητας μεταφοράς (αεριαγωγοί προσαγωγής) (η), παραλαβής (GNL) και αποθήκευσης (ζ), που είναι αναγκαία για την ικανοποίηση της ζήτησης, καθώς και η διαφοροποίηση των πηγών και των αγωγών παροχέτευσης του φυσικού αερίου.
Άρθρο 5
Γραμμές δράσης
Οι γενικές γραμμές δράσης της Κοινότητας στον τομέα των διευρωπαϊκών δικτύων ενέργειας είναι οι ακόλουθες:
- ο προσδιορισμός των σχεδίων κοινού ενδιαφέροντος 7
- η διαμόρφωση ευνοϊκότερου πλαισίου για την ανάπτυξη αυτών των δικτύων, σύμφωνα με τις διατάξεις του άρθρου 129 Δ τρίτο εδάφιο της συνθήκης ΕΚ.
Άρθρο 6
Κριτήρια
1. Σχέδιο κοινού ενδιαφέροντος μπορεί να είναι κάθε σχέδιο ενεργειακού δικτύου το οποίο πληροί το σύνολο των ακόλουθων κριτηρίων:
- εντάσσεται στο πεδίο εφαρμογής του άρθρου 2 7
- ανταποκρίνεται στους στόχους και τις προτεραιότητες των άρθρων 3 και 4, αντιστοίχως 7
- παρουσιάζει προοπτική οικονομικής βιωσιμότητας.
2. Ο ενδεικτικός κατάλογος των σχεδίων κοινού ενδιαφέροντος παρατίθεται στο παράρτημα.
3. Κάθε τροποποίηση η οποία μεταβάλλει την περιγραφή ενός σχεδίου, όπως αυτό εμφαίνεται στο παράρτημα, θεσπίζεται σύμφωνα με τη διαδικασία που προβλέπεται στο άρθρο 189 Β της συνθήκης.
4. Οι εξειδικεύσεις των σχεδίων δεν περιέχονται στο παράρτημα. Καθορίζονται σύμφωνα με τη διαδικασία που προβλέπεται στο άρθρο 9.
Κάθε αίτηση ενημερότητας των εξειδικεύσεων ενός σχεδίου, η οποία προέρχεται από ένα κράτος μέλος ή την Επιτροπή, εισάγεται από την Επιτροπή 7 η απόφαση λαμβάνεται με τη διαδικασία του άρθρου 9.
5. Τα κριτήρια που καθορίζονται στην παράγραφο 1 εφαρμόζονται κατά τη λήψη απόφασης επί των τροποποιήσεων, των εξειδικεύσεων ή των αιτήσεων ενημερότητας.
Τα σχέδια κοινού ενδιαφέροντος που αφορούν την επικράτεια ενός κράτους μέλους απαιτούν την έγκρισή του.
6. Τα κράτη μέλη λαμβάνουν κάθε μέτρο που κρίνουν αναγκαίο για να διευκολυνθεί και να επισπευσθεί η υλοποίηση των σχεδίων κοινού ενδιαφέροντος και να μειωθούν στο ελάχιστο οι καθυστερήσεις, τηρουμένης πάντα της κοινοτικής νομοθεσίας καθώς και των διεθνών συμβάσεων σε θέματα περιβάλλοντος. Ειδικότερα, η διεκπεραίωση των διαδικασιών χορήγησης αδειών πρέπει να γίνεται το ταχύτερο.
7. Όταν ορισμένα τμήματα ενός σχεδίου κοινού ενδιαφέροντος ευρίσκονται στο έδαφος τρίτων χωρών, η Επιτροπή μπορεί, με τη συμφωνία των ενδιαφερομένων κρατών μελών, να υποβάλλει προτάσεις, ενδεχομένως στο πλαίσιο της διαχείρισης των συμφωνιών της Κοινότητας με αυτές τις τρίτες χώρες και σύμφωνα με τις διατάξεις της συνθήκης για τον Ευρωπαϊκό Χάρτη Ενέργειας που έχουν υπογράψει αυτές οι τρίτες χώρες, προκειμένου τα σχέδια αυτά να αναγνωρισθούν ως αμοιβαίου ενδιαφέροντος από τις ενδιαφερόμενες τρίτες χώρες ώστε να διευκολυνθεί η υλοποίησή τους.
8. Η αξιολόγηση της οικονομικής βιωσιμότητας, που αναφέρεται στην παράγραφο 1 τρίτη περίπτωση, βασίζεται σε ανάλυση κόστους/ωφελείας, η οποία λαμβάνει υπόψη όλες τις μορφές κόστους και όλα τα οφέλη, συμπεριλαμβανομένων των μεσοπρόθεσμων ή/και μακροπρόθεσμων, που συνδέονται με τις περιβαλλοντικές πτυχές, την ασφάλεια εφοδιασμού και τη συνεισφορά στην οικονομική και κοινωνική συνοχή.
Άρθρο 7
Κατά την εξέταση των σχεδίων, θα καταβληθεί προσπάθεια ώστε να ληφθούν υπόψη οι επιπτώσεις στον ανταγωνισμό και οι προοπτικές ιδιωτικής χρηματοδότησης ή χρηματοδότησης από τους οικονομικούς φορείς.
Άρθρο 8
Η παρούσα απόφαση δεν θίγει τη χρηματοδοτική δέσμευση κράτους μέλους ή της Κοινότητας 7
Άρθρο 9
Επιτροπή
1. Η Επιτροπή επικουρείται από μια επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.
2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την ειδική πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στη ψηφοφορία.
3. α) Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.
β) Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.
Εάν το Συμβούλιο δεν αποφασίσει εντός τριών μηνών από την ημερομηνία υποβολής της πρότασης σε αυτό, τα προτεινόμενα μέτρα θεσπίζονται από την Επιτροπή.
Άρθρο 10
Η Επιτροπή συντάσσει ανά διετία έκθεση σχετικά με την εφαρμογή της παρούσας απόφασης, την οποία υποβάλλει στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών.
Άρθρο 11
Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 12
Η παρούσα απόφαση απευθύνεται στα κράτη μέλη.
Βρυξέλλες, 5 Ιουνίου 1996.

Labels: 3
15
14
20